শুক্রবার সেই মামলারই রায় ঘোষণা করল নাদিরা পাথেরিয়া এবং দেবীপ্রসাদ দের ডিভিশন বেঞ্চ। নিম্ন আদালতে মৃত্যুদণ্ড প্রাপ্ত শ্যামল কর্মকার, রতন সমাদ্দার, তাপস বিশ্বাস, তারক দাস, সোমনাথ সর্দার, সুমন দাসকে যাবজ্জীবন সাজা দিল হাইকোর্টের ডিভিশন বেঞ্চ। সুমন সরকার ও অমল বারুইকে মৃত্যুদণ্ডের নির্দেশ দিয়েছিল নিম্ন আদালত। তাঁদের বেকসুর খালাসের নির্দেশ দেওয়া হয়েছে। একইসঙ্গে নিম্ন আদালতে ৫ বছর কারাবাসের সাজাপ্রাপ্ত পলি মাইতি এবং শিশির মুখার্জিকেও বেকসুর খালাসের নির্দেশ দেওয়া হয়েছে।